لهجه سوريه, هى اللهجه المستعمله فى التخاطب اليومى بين معظم السوريين و ممكن تقسيمها بشكل عام فى عيلتين, الاولى اقرب للهجه العراقيه و التانيه اقرب للهجه الشاميه. اللهجه السوريه بشكل عام هى نتيجه تزواج بين اللغه الآراميه و السريانيه اللى هيا لغه سوريا قبل الاستعراب و حسب بعض الباحثين نص مفرداتها على الاقل سريانيه الاصل. نتيجه علاقتها مع اللغه السريانيه و تقاربها مع اللهجات المجاوره فى انحاء الشام, يمكن تصنيف اللهجه السوريه ضمن اللهجه الشرقيه اللى معروفه بالشاميه المنتشره فى بعض مناطق لبنان و الاردن و فلسطين و تحديدا نابلس اللى بتتسمى دمشق الصغرى. اللهجات المصنفه ضمن اللهجه الشاميه: لهجه حلبيه, بتنتشر فى مدينه حلب, و ريفها و ادلب, و فيه بعض التمايز اللفظى لريف محافظه ادلب. لهجه جبليه, بتنتشر فى جبال محافظه اللاذقيه, و محافظه طرطوس, بتتميز بلفظ القاف. لهجه ساحليه, بتنتشر فى مدن الساحل السوري: اللاذقيه, و جبله, و بانياس, وطرطوس. لهجه حمصيه, بتنتشر فى حمص و ريفها, و بتتميز بضم الحرف الاول من الكلام, و تبديل الالف او التاء المربوطه بياء ساكنه فى آخره مثل كبيرى, لُعبى. لهجه دمشقيه, منتشره فى مدينه دمشق و ريفها و كمان فى حماه.